Напрыклад, у цэнтральным парку Брагіна размясціўся амфітэатр, а яркая гульнявая зона ў выглядзе казачнага замка стала месцам адпачынку для сем’яў з дзецьмі. Раней забалочаная тэрыторыя па вуліцы Паркавай, па сутнасці, лесапаркавая зона ў цэнтры гарадскога пасёлка, ператварылася ў прыгожы парк з добраўпарадкаваным вадаёмам, тут пралегла экалагічная сцежка з магчымасцю правядзення школьных заняткаў па біялогіі, уладкаваны пешаходныя і бегавыя дарожкі.